Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/020 ES/Comunidad Valenciana – obuv, Španielsko) /* COM/2012/0204 final */





DÔVODOVÁ SPRÁVA Bod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Dňa 28. decembra 2011 Španielsko predložilo žiadosť EGF/2011/020 ES/Comunidad Valenciana – obuv o finančný príspevok z fondu EGF v dôsledku prepúšťania v 146 podnikoch, ktoré patria podľa klasifikácie NACE Revision 2 do divízie 15 („Výroba kože a kožených výrobkov“)[3] v regióne NUTS II Comunidad Valenciana (ES52) v Španielsku. Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že sú splnené podmienky na poskytnutie finančného príspevku podľa uvedeného nariadenia. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2011/020 Členský štát || Španielsko Článok 2 || písm. b) Dotknuté podniky || 146 Región na úrovni NUTS II || Comunidad Valenciana (ES52) Divízia NACE Revision 2 || 15 („Výroba kože a kožených výrobkov“) Referenčné obdobie || 25. 1. 2011 – 25. 10. 2011 Začiatok poskytovania personalizovaných služieb || 26. 3. 2012 Dátum uplatňovania || 28. 12. 2011 Počet prepustených pracovníkov počas referenčného obdobia || 876 Prepustení pracovníci, ktorí sa pravdepodobne zúčastnia na tomto opatrení || 350 Výdavky na personalizované služby (v EUR) || 2 392 100 Výdavky na poskytovanie podpory z fondu EGF[4] (v EUR) || 118 000 Výdavky na vykonávanie fondu EGF (v %) || 4,7 Celkový rozpočet (v EUR) || 2 510 100 Príspevok z fondu EGF (65 %) (v EUR) || 1 631 565 1. Žiadosť bola Komisii predložená 28. decembra 2011 a do 23. februára 2012 bola doplnená o dodatočné informácie. 2. Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia. Súvislosť medzi prepúšťaním a dôležitými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy 3. V žiadosti sa na účely preukázania súvislosti medzi prepúšťaním pracovníkov a veľkými zmenami v štruktúre svetového obchodu spôsobenými globalizáciou uvádza, že prepúšťanie v regióne Comunidad Valenciana sa udialo v čase, keď došlo k radikálnej zmene distribúcie výroby obuvi. Tretie krajiny (najmä Čína a India) stále viac dominujú na svetovom trhu s obuvou a krajiny, medzi ktoré patrí Vietnam a Indonézia, naďalej zvyšujú svoj podiel na svetovej výrobe. 4. Španielsko tvrdí, že podľa dostupných údajov[5] dovoz obuvi z krajín mimo EÚ do EÚ sa v období 2006 – 2009 zvýšil o takmer 6 %, pričom vývoz EÚ sa v rovnakom období znížil o 16,4 %. Priamym dôsledkom poklesu vývozu je zníženie počtu výrobcov obuvi v EÚ-27: v roku 2008 existovalo iba 24 000 výrobcov v EÚ, pričom v roku 2005 ich bolo 27 125. Toto zníženie (11,58 %) počtu firiem malo priamy vplyv na zamestnanosť: v tomto odvetví v období 2005 – 2008 zaniklo 78 800 priamych pracovných miest, čo predstavuje takmer 20 % celkového počtu. 5. Dovoz obuvi v Španielsku sa tiež zvýšil, keď v období 2006 – 2010 narástol o takmer 20 %. Vplyv nerovnováhy medzi dovozom a vývozom v španielskom obuvnom priemysle bol však silnejší než v EÚ ako celku: počet výrobcov sa v období 2006 – 2010 znížil o 35,96 % (alebo 24,27 %, ak zoberieme do úvahy iba obdobie 2006– 2009), keďže počet firiem klesol z 2 283 na 1 462. Počas rovnakého obdobia sa teda zamestnanosť znížila o 31,80 % a zaniklo 10 663 priamych pracovných miest. 6. Prepúšťanie v Španielsku teda sleduje všeobecný trend v obuvnom priemysle v EÚ, t. j. premiestnenie väčšiny čiastkových výrobných procesov do krajín, kde sú nižšie náklady, pričom v EÚ sa zachovali iba činnosti s vyššou hodnotou, ako je navrhovanie a marketing výrobkov. Preukázanie počtu prepustených pracovníkov a splnenie kritérií článku 2 písm. b) 7. Španielsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, podľa ktorého má ísť o prepustenie minimálne 500 pracovníkov v období deviatich mesiacov v podnikoch, ktoré pôsobia v tej istej divízii v rámci klasifikácie NACE Revision 2 v jednom regióne alebo v dvoch susediacich regiónoch na úrovni NUTS II v niektorom členskom štáte. 8. V žiadosti sa uvádza, že v priebehu deväťmesačného referenčného obdobia od 25. januára 2011 do 25. októbra 2011 bolo prepustených 876 pracovníkov v 146 podnikoch, ktoré podľa klasifikácie NACE Revision 2 pôsobia v rámci divízie 15 („Výroba kože a kožených výrobkov“) v regióne Comunidad Valenciana (ES52) na úrovni NUTS II. Z uvedených údajov o počte prepustených pracovníkov sa 862 prepustených pracovníkov vypočítalo podľa druhej zarážky druhého odseku článku 2 nariadenia (ES) č. 1927/2006. Ďalších 14 prepustených pracovníkov sa vypočítalo podľa tretej zarážky toho istého odseku. Komisia dostala potvrdenie, ktoré sa vyžaduje na základe tretej zarážky druhého odseku článku 2, že ide o skutočné číslo prepustených pracovníkov. Vysvetlenie nepredvídateľnej povahy tohto prepúšťania 9. Španielske orgány tvrdia, že odvetvie obuvi sa už reštrukturalizovalo, aby sa vysporiadalo s liberalizáciou trhu, pričom sa rozhodlo vyrábať výrobky s vyššou pridanou hodnotou a zamerať sa na vývoz. V rokoch pred hospodárskou a finančnou krízou mu tento prístup zabezpečil dostatočný obrat. Kríza a sprísnenie úverových podmienok, ktoré nasledovali, však spôsobili pre malé a stredné podniky vážne ťažkosti, keďže neboli dostatočne finančne pružné, aby sa vysporiadali s novou situáciou klesajúceho vývozu a zmenšenia domáceho trhu. V dôsledku toho došlo k zatváraniu podnikov: v roku 2010 ukončilo činnosť a bolo zatvorených 188 podnikov, čo predstavuje 16,64 % celkového počtu výrobcov obuvi v Comunidad Valenciana, výsledkom čoho bola strata pracovných miest. Identifikácia prepúšťajúcich podnikov a pracovníkov, ktorým je pomoc určená 10. Žiadosť sa týka prepustenia 876 pracovníkov v týchto 146 podnikoch: Podniky a počet prepustených pracovníkov ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Celkový počet podnikov: 146 || Celkový počet prepustených pracovníkov: 876 || 11. Všetkým prepusteným pracovníkom sa ponúkne možnosť zúčastniť sa na opatreniach. Španielske úrady však na základe predchádzajúcej skúsenosti so spravovaním prípadov EGF odhadujú, že opatrení EGF sa rozhodne zúčastniť okolo 350 pracovníkov. 12. Rozpis 876 pracovníkov: Kategória || Počet || Podiel v percentách Muži || 465 || 53,03 Ženy || 411 || 46,97 Občania EÚ || 872 || 99,54 Občania nečlenských krajín EÚ || 4 || 0,46 Od 15 do 24 rokov || 27 || 3,08 Od 25 do 39 rokov || 427 || 48,74 Od 40 do 54 rokov || 336 || 38,36 Od 55 do 59 rokov || 65 || 7,42 nad 60 rokov || 21 || 2,40 13. Rozdelenie podľa profesijných kategórií: Kategória || Počet || Podiel v percentách Technickí pracovníci || 8 || 0,91 Administratívni pracovníci || 45 || 5,14 Remeselníci a remeselní pracovníci || 455 || 51,95 Pomocní a nekvalifikovaní zamestnanci || 368 || 42,00 14. Rozdelenie podľa úrovní vzdelania: Úroveň vzdelania || Počet || Podiel v percentách Základné vzdelanie (do konca povinnej školskej dochádzky) || 362 || 41,32 Vyššie sekundárne vzdelanie || 59 || 6,74 Terciárne vzdelanie || 27 || 3,08 Iné (neoficiálne vzdelanie) || 4 || 0,46 Pracovníci bez vzdelania alebo pracovníci, ktorí predčasne ukončili povinnú školskú dochádzku || 424 || 48,40 15. V súlade s článkom 7 nariadenia (ES) č. 1927/2006 Španielsko potvrdilo, že sa uplatňovala politika rovnosti mužov a žien a nediskriminácie a že sa bude ďalej uplatňovať aj počas rôznych etáp vykonávania EGF, a najmä v rámci prístupu k nemu. Opis príslušného územia a jeho orgánov a zainteresovaných strán 16. Príslušné územie postihnuté prepúšťaním sa nachádza v regióne na úrovni NUTS II Comunidad Valenciana a zahŕňa najmä územie patriace pod tri „comarca“ (územie, ktoré zhruba zodpovedá okresu) Alto, Medio a Bajo Vinalopó v provincii na úrovni NUTS III Alicante. 17. V Comunidad Valenciana má sídlo 11,5 % všetkých španielskych podnikov. Odvetvie výroby predstavuje 26 % celkovej zamestnanosti v tomto regióne, zatiaľ čo odvetvie služieb predstavuje 60 %, stavebné odvetvie predstavuje 10 % a základné odvetvie 4 %. Obchodný model v Comunidad Valenciana sa vyznačuje vysokou prítomnosťou malých a stredných podnikov, ktoré sa špecializujú najmä na výrobu nábytku, obuvi, textilu, keramiky a hračiek. Tieto priemyselné odvetvia sú sústredené v oblastiach okolo určitého obmedzeného počtu obcí. 18. Hlavnými zúčastnenými stranami sú Generalitat Valenciana (autonómna vláda Comunidad Valenciana), a najmä regionálne ministerstvo vzdelávania, odbornej prípravy a zamestnanosti; SERVEF (verejné úrady práce autonómnej vlády); odborové zväzy: FIA-UGT-PV a CCOO-PV[6] a združenie výrobcov obuvi v Comunidad Valenciana (AVECAL). Očakávané účinky prepúšťania na miestnu, regionálnu alebo celoštátnu zamestnanosť 19. Španielsko je druhým najväčším výrobcom obuvi v EÚ. Vyrába takmer 25 % celkovej výroby v EÚ. V Comunidad Valenciana sídli 64,43 % španielskych výrobcov obuvi, preto dôsledky na zamestnanosť na miestnej úrovni z dôvodu zmien v štruktúre svetového obchodu týkajúcich sa výroby obuvi sú naozaj výrazné a na Comunidad Valenciana majú obrovský vplyv. Región bol okrem toho ovplyvnený aj ďalšími štyrmi hromadnými prepúšťaniami[7], v súvislosti s ktorými boli Komisii predložené žiadosti o pomoc z EGF. 20. Prepúšťanie sa najviac dotklo týchto území v Comunidad Valenciana: Alto, Medio a Bajo Vinalopó. Tieto tri okresy výrazne závisia od výroby obuvi. V porovnaní s rokom 2009 sa počet prepustených pracovníkov v roku 2011 zvýšil o 83 % v Alto Vinalopó a v Medio a Bajo Vinalopó sa zdvojnásobil. Perspektíva opätovného začlenenia do zamestnania v budúcnosti pre prepustených pracovníkov v tejto oblasti nie je veľmi pozitívna, keďže Alto, Medio a Bajo Vinalopó sa dotklo aj prepúšťanie týkajúce sa dvoch už uvedených žiadostí o podporu z EGF: EGF/2010/005 ES Comunidad Valenciana – prírodný kameň (528 prepustených pracovníkov v odvetví rezania, brúsenia a konečnej úpravy kameňa) a EGF/2011/006 Comunidad Valenciana – výstavba budov (1138 prepustených pracovníkov v odvetví výstavby budov). Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov 21. Všetky tieto opatrenia v kombinácii vytvárajú koordinovaný balík personalizovaných služieb zameraných na opätovné začlenenie pracovníkov do trhu práce: – Úvodné a informačné stretnutia a poradenstvo: ide o prvé opatrenie, ktoré sa má ponúknuť všetkým prepusteným pracovníkom a zahŕňa: 1) Informácie o požiadavkách týkajúcich sa zručností a odbornej prípravy, o programoch poradenstva a odbornej prípravy, ktoré sú k dispozícii, ako aj o príspevkoch a stimuloch. 2) Vytváranie profilov pracovníkov a tvorba, realizácia a nadväzné opatrenia personalizovanej podpory. 3) Workshopy týkajúce sa pracovných pohovorov. Prostredníctvom hrania rolí sa účastníci naučia vyhýbať častým chybám počas pracovných pohovorov. – Intenzívna pomoc pri hľadaní zamestnania: toto opatrenie bude zahŕňať intenzívne hľadanie zamestnania vrátane pasívneho aj aktívneho vyhľadávania miestnych a regionálnych pracovných príležitostí, workshopy týkajúce sa metód hľadania zamestnania, a mentorovanie (t. j. individuálne poradenstvo pri hľadaní zamestnania). – Odborná príprava v oblasti odborných zručností v odvetví obuvi: účastníkom opatrenia sa poskytne odborná príprava týkajúca sa pracovných zručností súvisiacich s pracovnými pozíciami s vyššou pridanou hodnotou, a teda s lepšou možnosťou zamestnať sa v odvetví obuvi. Keďže najviac pracovných miest v ponuke súvisí hlavne s navrhovaním a marketingom, rôzne kurzy odbornej prípravy sa zamerajú na technológiu výroby obuvi, navrhovanie obuvi pomocou počítača, biomechaniku chodidla, normy v oblasti obuvi atď. – Odborná príprava na získanie špecifickej odbornej kvalifikácie: účastníci tohto opatrenia absolvujú odbornú prípravu v odvetviach, ako je poľnohospodárstvo-potravinárstvo, odvetvie spracovania plastov alebo reštauračné a stravovacie služby, kde existujú príležitosti alebo kde príležitosti v krátkodobom príp. strednodobom horizonte vzniknú. – Podpora podnikania: patria sem: 1) Poradenstvo týkajúce sa projektov a iniciatív, ktorého cieľom je vyvíjať, vytvárať a usmerňovať životaschopné podnikateľské projekty alebo projekty samostatnej zárobkovej činnosti. Mentori sa tiež budú snažiť nájsť možnosti samostatnej zárobkovej činnosti v okrese aj mimo okresu a navrhovať ich účastníkom opatrenia. 2) Pomoc a podpora pri zakladaní podniku: cieľom je pomôcť prepusteným pracovníkom, ktorí plánujú založiť svoj vlastný podnik, a bude to pozostávať z personalizovaného poradenstva počas celého procesu začatia podnikania a z podpory, pokiaľ ide o administratívne požiadavky. Personalizované poradenstvo bude účastníkom k dispozícii aj naďalej počas ich prvého roku ako samostatne zárobkovo činnej osoby. 3) Osobitné činnosti odbornej prípravy pre pracovníkov, ktorí si chcú založiť vlastný podnik. Tieto činnosti budú zahŕňať vývoj podnikateľského zámeru, plánovanie, vykonávanie štúdií uskutočniteľnosti, prípravu podnikateľských plánov a získavanie financií. – Odborná príprava v oblasti horizontálnych zručností, ako je základné odborná príprava v oblasti IKT; odborná príprava zameraná na osobnostný rozvoj; odborná príprava na získanie zručností v riadení tímov; odborná príprava pre školiteľov zameraná na poskytovanie potrebných vzdelávacích zručností pre prepustených pracovníkov, ktorí majú na základe ich pracovných profilov predpoklad stať sa školiteľom. – Odborná príprava podľa potrieb zamestnávateľov: táto odborná príprava bude navrhnutá tak, aby uspokojila zistené potreby miestnych podnikov, ktoré sa zasa zaviažu, že zamestnajú minimálne jednu tretinu pracovníkov, ktorí sa zúčastnia odbornej prípravy. – Príspevok na hľadanie zamestnania: pracovníci, ktorí ukončia dohodnutú prípravu na opätovné zaradenie do trhu práce, dostanú príspevok vo výške 400 EUR, ktorý sa vyplatí jednorazovo. – Podpora na založenie podniku: pracovníci, ktorí sa vrátia do zamestnania prostredníctvom otvorenia vlastných podnikov, dostanú jednorazovú platbu vo výške 3 000 EUR. Cieľom tohto stimulu je pokryť náklady súvisiace so založením podniku. – Príspevok na náklady na dochádzku: ako príspevok na ich výdavky na dochádzku dostanú pracovníci zúčastňujúci sa opatrení jednorazovú platbu vo výške 300 EUR. – Stimulačné príspevky: dotácia na mzdy vo výške 350 EUR mesačne počas najviac šiestich mesiacov bude vyplácaná pracovníkom, ktorí znovu získajú zamestnanie. 22. Výdavky na poskytovanie podpory z fondu EGF, ktoré sú zahrnuté v žiadosti v súlade s článkom 3 nariadenia (ES) č. 1927/2006, zahŕňajú činnosti riadenia a kontroly, ako aj informovania a propagácie. 23. Personalizované služby, ktoré predstavili španielske orgány, sú aktívne opatrenia na trhu práce v rámci oprávnených činností vymedzených v článku 3 nariadenia (ES) č. 1927/2006. Španielske orgány odhadujú celkové náklady na tieto služby na 2 392 100 EUR a výdavky na vykonávanie fondu EGF na 118 000 EUR (t. j. 4,7 % z celkovej sumy). Celkový príspevok požadovaný z EGF je 1 631 565 EUR (65 % celkových nákladov). Opatrenia || Odhadovaný počet pracovníkov, ktorým je pomoc určená || Odhadované náklady na príslušného pracovníka (v EUR) || Celkové náklady (EGF a vnútroštátna finančná podpora) (v EUR) Personalizované služby (prvý odsek článku 3 nariadenia (ES) č. 1927/2006) Úvodné a informačné stretnutia a poradenstvo (Acogida y orientación profesional) || 350 || 1 251[8] || 438 000 Intenzívna pomoc pri hľadaní zamestnania (Apoyo intensivo en la búsqueda de empleo) || 275 || 1 142[9] || 314 250 Odborná príprava v oblasti odborných zručností v odvetví obuvi (Formación para la recolocación en el sector del calzado) || 120 || 2 500 || 300 000 Odborná príprava na získanie špecifickej odbornej kvalifikácie (Formación para la recolocación en otros sectores) || 150 || 2 500 || 375 000 Podpora podnikania (Formación y asesoramiento al emprendedor) || 50 || 3 825 || 191 250 Odborná príprava v oblasti horizontálnych zručností (Formación transversal para la mejora profesional) || 105 || 1 570 || 164 850 Odborná príprava podľa potrieb zamestnávateľov (Formación para el empleo con prácticas) || 75 || 1 050 || 78 750 Príspevok na hľadanie zamestnania (Incentivo a la participación) || 350 || 400 || 140 000 Podpora na založenie podniku (Incentivo a la constitución de negocios) || 35 || 3 000 || 105 000 Príspevok na náklady na dochádzku (Ayudas por desplazamiento) || 320 || 300 || 96 000 Stimulačné príspevky (Incentivo a la inserción) || 90 || 2 100 || 189 000 Medzisúčet – personalizované služby || || 2 392 100 Výdavky na implementáciu fondu EGF (článok 3 tretí odsek nariadenia (ES) č. 1927/2006) Prípravné činnosti || || 0 Riadiace činnosti || || 87 000 Informácie a propagácia || || 21 000 Činnosti kontroly || || 10 000 Medzisúčet – výdavky na implementáciu fondu EGF || || 118 000 Odhadované náklady spolu || || 2 510 100 Príspevok z EGF (65 % celkových nákladov) || || 1 631 565 24. Španielsko potvrdzuje, že opísané opatrenia dopĺňajú opatrenia financované zo štrukturálnych fondov a že sú prijaté opatrenia zabraňujúce dvojitému financovaniu. Dátum (dátumy), odkedy sa začali alebo sa plánujú začať personalizované služby pre príslušných pracovníkov 25. Španielsko začalo príslušným pracovníkom poskytovať personalizované služby zahrnuté do koordinovaného balíka navrhnutého na spolufinancovanie z fondu EGF 26. marca 2012. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z EGF. Postupy konzultácií so sociálnymi partnermi 26. O navrhovanej žiadosti sa so sociálnymi partnermi diskutovalo na mnohých stretnutiach, ako sa uvádza v bode 18. Počas stretnutí, ktoré sa uskutočnili 17. novembra 2011 a 2., 14. a 21. februára 2012, sa konzultovalo so sociálnymi partnermi o takých otázkach, ako je obsah integrovaného balíčka opatrení, rozdelenie úloh a distribúcia povinností a plán činností. 27. Španielske orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, boli splnené. Informácie o činnostiach, ktoré sú povinné podľa vnútroštátnych právnych predpisov alebo kolektívnych dohôd 28. Pokiaľ ide o kritériá uvedené v článku 6 nariadenia (ES) č. 1927/2006, španielske orgány vo svojej žiadosti: · potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych zmlúv, · preukázali, že týmito činnosťami sa poskytuje podpora jednotlivým pracovníkom a nemajú sa použiť na reštrukturalizáciu spoločností alebo odvetví, · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 29. Španielsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. Sprostredkovateľským orgánom riadiaceho orgánu bude generálne riaditeľstvo pre európske projekty a fondy regionálneho ministerstva financií Comunidad Valenciana[10]. Financovanie 30. Na základe žiadosti Španielska je navrhovaný príspevok z fondu EGF na koordinovaný balík personalizovaných služieb (vrátane výdavkov na poskytnutie podpory z EGF) 1 631 565 EUR, čo predstavuje 65 % celkových nákladov. Výška prostriedkov, ktoré Komisia v rámci fondu navrhuje vyčleniť, vychádza z informácií poskytnutých Španielskom. 31. Vzhľadom na maximálnu možnú sumu finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa vyčlení v rámci okruhu 1a finančného rámca. 32. Pri tejto navrhnutej výške finančného príspevku zostane viac ako 25 % maximálnej ročnej sumy vyčlenenej pre EGF k dispozícii na pokrytie potrieb počas posledných štyroch mesiacov roka v súlade s ustanoveniami článku 12 ods. 6 nariadenia (ES) č. 1927/2006. 33. Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 34. Komisia predkladá samostatne žiadosť o prevod s cieľom zahrnúť do rozpočtu na rok 2012 osobitné viazané rozpočtové prostriedky v súlade s bodom 28 medziinštitucionálnej dohody zo 17. mája 2006. Zdroj platobných rozpočtových prostriedkov 35. Prostriedky z rozpočtovej položky EGF sa použijú na úhradu sumy 1 631 565 EUR potrebnej v súvislosti s predloženou žiadosťou. Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/020 ES/Comunidad Valenciana – obuv, Španielsko) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[11], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[12], a najmä na jeho článok 12 ods. 3, so zreteľom na návrh Európskej komisie[13], keďže: (1) Európsky fond na prispôsobenie sa globalizácii (ďalej len „EGF“) bol zriadený s cieľom poskytovať doplňujúcu podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení sa do trhu práce. (2) Rozsah pôsobnosti EGF bol rozšírený v prípade žiadostí predložených od 1. mája 2009 do 30. decembra 2011, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy. (3) Medziinštitucionálna dohoda zo 17. mája 2006 umožňuje uvoľniť prostriedky z EGF v rámci ročného stropu vo výške 500 miliónov EUR. (4) Dňa 28. decembra 2011 Španielsko predložilo žiadosť o uvoľnenie prostriedkov z EGF v dôsledku prepúšťania v 146 podnikoch, ktorých činnosť patrí podľa klasifikácie NACE Revision 2 do divízie 15 („Výroba kože a kožených výrobkov“) a ktoré pôsobia v regióne NUTS II Comunidad Valenciana (ES52), a túto žiadosť doplnilo do 23. februára 2012 o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 631 565 EUR. (5) Z EGF by sa preto mali uvoľniť prostriedky s cieľom poskytnúť finančný príspevok v súvislosti so žiadosťou Španielska, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2012 sa z Európskeho fondu na prispôsobenie sa globalizácii (EGF) uvoľnia prostriedky vo výške 1 631 565 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] Nariadenie Európskeho Parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [4] V súlade s článkom 3 tretím odsekom nariadenia (ES) č. 1927/2006. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) a Comisiones Obreras del País Valenciano (CC.OO.-PV). [7] KOM(2010) 216, KOM(2010) 613, KOM(2010) 617 a KOM(2012) 053. [8] 8 Pre jednoduchšie znázornenie v tabuľke, toto číslo bolo zaokrúhlené nadol bez upravovania celkových odhadovaných nákladov na opatrenia podľa výpočtu MS. [9] Idem EUR 1 142, 7272 [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] Ú. v. EÚ C 139, 14.6.2006, s. 1. [12] Ú. v. EÚ L 406, 30.12.2006, s. 1. [13] Ú. v. EÚ L [...], [...], s. [...].